**ZAPISNIK**

**16. SEJE STRATEŠKEGA SVETA ZA ZDRAVSTVO**

četrtek, 25. 5. 2023

Prisotni člani: dr. Erik Brecelj, Hajdi Kosednar, Anka Rode, mag. Ana Vodičar, mag. Mira Šavora, Tjaša Sobočan, mag Gregor Cuzak, Azra Herceg, mag. Alan Medveš, dr. Branko Gabrovec, dr. Grega Strban, dr. Radko Komadina, dr. Igor Švab, dr. Peter Radšel, Monika Ažman

Odsotni: dr. Vojko Flis, dr. Tit Albreht, dr. Valentina Prevolnik Rupel, dr. Iztok Takač, Rok Ravnikar, mag. Dorjan Marušič, dr. Petra Došenović Bonča, mag. Egon Stopar, mag. Dolores Kores

Ostali prisotni: Klemen Babnik, dr. Metka Paragi, Nuša Kerč, Simona Pirnat Skeledžija, Miha Mohorčič, Erik Scheriani

Sejo Strateškega sveta za zdravstvo, ki se je pričela ob 16.00 uri, je vodil predsednik strateškega sveta dr. Erik Brecelj.

**Dnevni red:**

1. Potrditev dnevnega reda
2. Potrditev zapisnika 15. seje SSZ
3. Poročilo koordinatorjev
4. Predlogi za ureditev NMP (dr. Peter Radšel)
5. Možnosti dela zdravnikov (dr. Grega Strban)
6. Komentarji na Zakon o zdravstvenem informacijskem sistemu (Tjaša Sobočan)
7. Predlogi za 17. sejo SSZ
8. Razno.

**AD/1**

Predsednik strateškega sveta je predlagal, da se na dnevni red uvrsti točka Ukrepi na področju NMP.

**SKLEP št. 1:** Strateški svet je potrdil spremenjen dnevni red.

**AD/2**

Ana Vodičar je predlagala spremembo 3. in 4. sklepa v zapisniku 15. seje strateškega sveta.

**SKLEP ŠT. 2:** Zapisnik 15. seje strateškega sveta je potrjen.

**AD/3**

Klemen Babnik je članom strateškega sveta podal informacije glede financiranja izgradnje dodatnih kapacitet Medicinske fakultete Univerze v Ljubljani. V nadaljevanju je Azra Herceg naredila pregled že sprejetih dokumentov in tistih, ki jih svet še mora potrditi.

**SKELP ŠT. 3:** Strateški svet je se seznanil s poročilom koordinatorjev.

**SKELP ŠT. 4:** Predsednika vlade se seznani z rešitvami na področju zdravstvenega absentizma.

**AD/4**

Dr. Peter Radšel je predstavil skrajšani dokument s predlogi za ureditev nujne medicinske pomoči.

**SKLEP ŠT. 5:** Strateški svet za zdravstvo je sprejel predloge za ureditev nujne medicinske pomoči in jih bo v juniju predstavil predsedniku vlade.

**AD/5**

Dr. Grega Strban je predstavil dokument Možnosti dela zdravnikov. Večina predlaganih sprememb in predlogov je bila upoštevana. V razpravi so se prisotni dotaknili regionalnega organiziranja zdravstvene mreže, kakovosti in varnosti v zdravstvu in vprašanja, kako vzpodbuditi delovanje regijskih centrov. Namen je krepitev javnega sektorja in zmanjševanje odliva zaposlenih v zasebni sektor.

**SKLEP ŠT. 6:** Člani Strateškega sveta za zdravstvo morebitne pripombe na dokument Možnosti dela zdravnikov pošljejo do petka, 26. 5. 2023. Dr. Strban pripravi končen dokument za predstavitev predsedniku vlade.

**AD/6**

Tjaša Sobočan je v nadaljevanju predstavila komentarje na Zakon o zdravstvenem informacijskem sistemu. Izpostavila je pomembnost varovanja osebnih podatkov in mnenje informacijskega pooblaščenca glede predloga zakona. Dr. Branko Gabrovec je dodal, da so se sestali predstavniki MZ in NIJZ ter se uskladili glede podatkovnih baz. Izrazil je pričakovanje, da bo nova različica zakona posodobljena skladno s tem dogovorom.

**SKLEP ŠT. 7:** Skupina za digitalizacijo bo podala komentarje na zadnjo verzijo predloga Zakona o zdravstvenem informacijskem sistemu, ko ga bo prejela. Mnenje skupine za digitalizacijo bo sprejeto kot mnenje strateškega sveta.

**AD/7**

Strateški svet bo na naslednji seji obravnaval področje dolgotrajne oskrbe in lekarniške dejavnosti.

**AD/8**

Strateški svet je oblikoval delovno skupino za dolgotrajno oskrbo, ki jo vodi mag. Mira Šavora.

Strateški svet za zdravstvo se je seznanil z dopisom Ministrstva za zdravje glede zagotavljanja kadrovskih zmogljivosti v zdravstveni dejavnosti in se strinja s podanimi pojasnili.

Seja se je zaključila ob 19.10 uri.

Zapisal: Miha Mohorčič

dr. Erik Brecelj

predsednik Strateškega sveta za zdravstvo